Document ID: 31985R3795

Padomes Regula (EEK) Nr. 3795/85
(1985. gada 20. decembris)
par Regulas (EEK) Nr. 1674/72 pielāgošanu attiecībā uz vispārīgiem noteikumiem atbalsta par sēklām piešķiršanai un finansēšanai saistībā ar Spānijas un Portugāles pievienošanos
EIROPAS KOPIENU PADOME,
ņemot vērā Spānijas un Portugāles Pievienošanās līgumu un jo īpaši tā 396. pantu,
ņemot vērā Komisijas priekšlikumu,
tā kā, ņemot vērā Spānijas un Portugāles pievienošanos, saskaņā ar Pievienošanās akta 396. pantu būtu jāpielāgo Regula (EEK) Nr. 1674/72 [1], kurā jaunākie grozījumi izdarīti ar Regulu (EEK) Nr. 1659/81 [2];
tā kā, ievērojot Spānijas un Portugāles Pievienošanās līguma 2. panta 3. punktu, Kopienu iestādes drīkst pirms pievienošanās paredzēt Pievienošanās akta 396. pantā minētos pasākumus,
IR PIEŅĒMUSI ŠO REGULU.
1. pants
Regulas (EEK) Nr. 1674/72 1. pantam pievieno šādu punktu:
"3. Visu laiku, kamēr ir spēkā Pievienošanās akta 344. panta 1. punktā minētās atkāpes, atbalstu piešķir arī par Portugālē audzētām pamata un sertificētām sēklām, par kurām pieņemts lēmums, ievērojot iepriekšminētā akta 344. panta 3. punktu."
2. pants
Šī regula stājas spēkā 1986. gada 1. martā pēc Spānijas un Portugāles Pievienošanās līguma stāšanās spēkā.
Šī regula uzliek saistības kopumā un ir tieši piemērojama visās dalībvalstīs.
Briselē, 1985. gada 20. decembrī

Labels: 18
5
6